Botlhe ba a hakgamala go bonana ka ba sale ba batlanye ka lobaka. Jaanong ke bao ba bonanye fa ba neng ba sa solofela teng. Ba bonanye ka nako e ba neng ba sa solofela go ka bonana ka yone, Go na le ditsela tse dingwe gape tse Internet e sa dirisiwang sentle ka tsone. Basha bangwe ba kgerisa ba bangwe ka tsela e e setlhogo ba dirisa Internet—ba ba bogisa kgotsa ba ba tshosetsa. Go ile ga dirwa mafelo mo Internet a go tlhabisiwang batho ditlhong mo go one, mme dithulaganyo tsa go romelelana melaetsa, mafelo a go buisanwang ka Internet le dilo tse dingwe tse di jaaka tseo di ile tsa dirisediwa go senya ba bangwe maina. Mokaedi mongwe wa setlhopha se se tlhokometseng tshireletsego ya Internet o dumela gore diperesente tse di ka nnang 80 tsa bana ba ba fa gare ga dingwaga di le 10 le 14 ba ile ba amiwa ke go kgerisiwa ka tlhamalalo kgotsa ka tsela e e seng ya tlhamalalo ka Internet.